open-index/open-wikipedia-markdown huggingface dataset:
The Urbz: Sims in the City

**The Urbz: Sims in the City** on suositun *[[The Sims]]* -pelin versio, jonka on kehittänyt Maxis. The Sims -pelissä tavoitteena on luoda hahmo ja asua omassa vuokratalossa. Urbzissa simit eivät kuitenkaan enää ole simejä, vaan urbzeja. Pelin päätarkoituksena on kerätä mainetta kaupungin eri alueilla. 

## Peli
Urbzissa on 9 eri aluetta, joilla mainetta kerätään. Pelin alueet ovat: Steissi (Metroasema), Säihkylä (Hienostunut kattohuoneisto), Cozmozkatu (Katu), Bensakuja (Prätkämiesten Kuja), Peräpotkula (Skeittipuisto), Jytkepätkä (Japanilaistyylinen silta), Sulatto (Syrjäinen kuja), Syrjäranta (Satama) ja Hormiharju (Katto). 
Hyvällä maineella pelaaja pääsee alueiden VIP-klubeihin juhlimaan. Yöllä VIP-klubeihin tulee kuuluisuus nimeltä Tatu, joka auttaa pelaaja pelin etenemisessä. Pelin aikana eri alueilla kuluu erilaista musiikkia. Jokaisella alueella on myös oma tyylinsä, jonka mukaan täytyy pukeutua. Jokaisella alueella on myös omat tapansa. Tavoitteita suorittamalla voi saada rahaa, mainetta ja muita palkintoja. Jokaisella alueella pitää myös päihittää roisto, jolla on Tatun koneenosa. Kun kaikki koneenosat on saatu, saa urb kattohuoneiston käyttöönsä.
 
Musiikkia pelissä kuuluu paljon ja osa on hiphopryhmän *The Black Eyed Peas* tuotosta, mutta käännetty simkielelle.
Ofelia (henkilöhahmo)

**Ofelia** on kuvitteellinen henkilö William Shakespearen näytelmässä *[[Hamlet]]*. Hän on nuori ylhäisönainen, hovimies Poloniuksen tytär ja Laerteksen sisar sekä näytelmän nimihenkilön, prinssi Hamletin rakkauden kohde. 
Ofelia menettää järkensä Hamletin tapettua vahingossa Poloniuksen. Lopulta Ofelia hukkuu jokeen.

## Ofelia taiteessa ja viihteessä
Ofelia on inspiroinut ranskalaista laulaja-lauluntekijää Nolwenn Leroyta kappaleeseen ”Ophélia”, joka julkaistiin hänen vuoden 2012 albumillaan *Ô Filles de l'eau*. Myös Taylor Swift julkaisi "The fate of Ophelia" -nimisen kappaleen vuonna 2025 levyllä ”The Life of a Showgirl”.
William L. Marcy

**William Learned Marcy** (12. joulukuuta 1786 Southbridge, Massachusetts – 4. heinäkuuta 1857 Ballston Spa, New York) oli yhdysvaltalainen poliitikko, joka toimi New Yorkin osavaltion kuvernöörinä sekä maansa sota- ja ulkoministerinä.

Marcy toimi New Yorkin korkeimman oikeuden tuomarina 1829–1831, jonka jälkeen hän istui demokraattiedustajana senaatissa vuoteen 1833. Hän oli New Yorkin kuvernööri 1833–1838. Hän toimi presidentti James Knox Polkin sotaministerinä vuosina 1845–1849. Hän pyrki demokraattien presidenttiehdokkaaksi 1852, mutta hävisi. Seuraavana vuonna presidentti Franklin Pierce nimitti Marcyn ulkoministerikseen, ja hän palveli vuoteen 1857.

## Lähteet
Páll Óskar Hjálmtýsson

**Páll Óskar Hjálmtýsson** (tunnetaan myös nimillä **Páll Óskar** ja **Paul Oscar**, s. 16. maaliskuuta 1970) on islantilainen pop-laulaja. Páll Óskar muistetaan hyvin Eurovision laulukilpailusta Dublinissa, jossa hän edusti maataan 1997.

## Diskografia
### Albumit
*Stuð (1993)
*Palli (1995)
*Seif (1996)
*Deep Inside (1999)
*Ef ég sofna ekki 
*Ljósin heima 
*Allt fyrir ástina 

## Aiheesta muualla

*MySpace Music – Páll Óskar Hjálmtýsson
Tae Satoya

**Tae Satoya** (; s. 12. kesäkuuta 1976 Sapporo) on japanilainen freestylehiihtäjä. Hän voitti olympiakultaa kumparelaskussa vuoden 1998 talviolympialaisissa Naganossa ja sijoittui pronssille vuoden 2002 talviolympialaisissa Salt Lake Cityssä.

## Lähteet
John Forsyth (poliitikko)

**John Forsyth, Sr.** (22. lokakuuta 1780 Fredericksburg, Virginia – 21. lokakuuta 1841 Washington (DC)) oli yhdysvaltalainen poliitikko.

Forsyth istui Georgian edustajana Yhdysvaltain edustajainhuoneessa vuosina 1813–1818, 1823–1827 ja senaattorina 1818–1819 sekä 1829–1834. Hänet tunnettiin senaatissa voimakkaana väittelijänä. Hän toimi Yhdysvaltain Espanjan suurlähettiläänä vuosina 1819–1823 ja Georgian kuvernöörinä 1827–1829.  

Presidentti Andrew Jackson nimitti Forsythin ulkoministeriksi vuonna 1834, ja hän jatkoi virrassa myös Martin Van Burenin presidenttikaudella vuoteen 1841 asti. Molemmat presidentit kohtasivat suuria ulkopoliittisia kysymyksiä, ja Forsyth tuki heitä uskollisesti. Jacksonin kaudella Ranska saatiin vihdoin maksamaan sotakorvaukset Napoleonin sodista, ja Yhdysvallat tunnusti Teksasin tasavallan itsenäisyyden. Van Burenin kaudella oli kiistoja Britannian kanssa Kanadan rajasta ja orjalaivojen tarkastuksista. Forsyth yritti myös turhaan hillitä Amistad-orjalaivaan liittynyttä konfliktia.

## Lähteet
Aleš Valenta

**Aleš Valenta** (s. 6. helmikuuta 1973 Šumperk) on tšekkiläinen entinen freestyle-hiihtäjä. Hän voitti olympiakultaa freestylehypyissä vuoden 2002 talviolympialaisissa Salt Lake Cityssä. Jälkimmäisissä talviolympialaisissa Torinossa hän loukkaantui harjoituksissa eikä päässyt finaaliin puolustamaan voittoaan.
Matias Loppi

**Matias Loppi** (s. 22. maaliskuuta 1980) on suomalainen entinen jääkiekkoilija. Pelipaikaltaan Loppi on keskushyökkääjä.

## Ura
Loppi aloitti ammattilaisuransa vuonna 2000 siirtyessään HIFK:hon, jossa hän ei kuitenkaan tehnyt lainkaan tehoja. Sen jälkeen Loppi on edustanut SaiPaa, KJT:ta, Piteåta, SV Kalternia, Kiekko-Vantaata ja Pelicansia. Loppi oli yksi Pelicansin luottopelaajia. Hän teki kaudella 2005–2006 tehot 7+14, ja kaudella 2006–2007 tehot 16+25. Loppi siirtyi takaisin kasvattajaseuransa HIFK:n riveihin kaudeksi 2008–2009 kaksivuotisella sopimuksella. Ennen kauden 2009–2010 alkua Lopin sopimus HIFK:n kanssa purettiin ja Loppi siirtyi Saksaan, DEL-liigan Hamburg Freezers-seuraan. Kaudeksi 2010–2011 Loppi siirtyi Pelicansiin. Tammikuussa 2011 Loppi siirtyi Hämeenlinnan Pallokerhoon loppukauden mittaisella vuokrasopimuksella.

Loppi pelasi Pelicansissa kauden 2011–2012. Seuraavaksi kaudeksi hän siirtyi Mestis-joukkue KooKoohon, mutta hänen sopimuksensa mahdollisti ulkomaille siirron ennen marraskuun maaottelutaukoa. Loppi pelasi KooKoossa lopulta vain kaksi ottelua ja siirtyi sen jälkeen Italian kakkossarjan SV Kalterniin.

## Tilastot
### Seuraura

## Lähteet
* 
* http://www.sm-liiga.fi/pelaajat/11-12/pelicans/loppi-matias/ura.html#tabs
* http://www.jatkoaika.com/smliiga.php?joukkue=Pelicans&pelaaja=2232
* http://www.hockeydb.com/ihdb/stats/pdisplay.php3?pid=49920
### Viitteet
Luettelo 1960-luvun miehitetyistä avaruuslennoista

Tämä on **luettelo 1960-luvun [[miehitetty avaruuslento|miehitetyistä avaruuslennoista]]**.

*Punainen tarkoittaa kuolonuhreja vaatinutta epäonnistumista.
*Vihreä tarkoittaa alikiertoradan lentoa mukaan lukien epäonnistuneet yritykset kiertoradalle.
*Harmaa tarkoittaa Kuu-lentoa.
Deidra Dionne

**Deidra Dionne** (s. 5. helmikuuta 1982 Battleford, Saskatchewan) on kanadalainen freestylehiihtäjä. Hän voitti pronssia freestylehypyissä vuoden 2002 talviolympialaisissa. Hän on voittanut hypyissä pronssia myös freestylen maailmanmestaruuskilpailuissa vuosina 2001 ja 2003. 

Dionne loukkaantui vakavasti syyskuussa 2005 ja oli lähellä halvaantua. Kaksi hänen niskanikamaansa liitettiin yhteen titaanilevyllä. Hän toipui leikkauksesta ja osallistui vuoden 2006 talviolympialaisiin Torinossa.
Pauhalla-patsas

**Pauhalla-patsas** on Pyhäjoen kirkonkylällä sijaitseva pronssinen patsas, joka kuvaa entisaikaista kalastusta, niin sanottua ”pauhapyyntiä”. Patsaan on veistänyt Kari Juva vuonna 1987. Patsaassa on takana teksti ”Menneitten sukupolvien työlle” ja etupuolella olevassa pienessä silakkatynnyrissä, ”kopeksessa”, lukee ”Jumala antaa suuret saaliit Pyhäjoen pojille”.

Pauha on vanha pyhäjokinen sana. Se on silakkamatalikko, vedenalainen karikko, jossa aallot pahimmin myrskysäällä pauhaavat. Pauhalla käytiin pauhaveneellä ja sieltä saatiin runsaimmat saaliit.

## Lähteet
Olena Hovorova

**Olena Ivanivna Hovorova** (, s. 18. syyskuuta 1973 Izmajil, Odessan alue, Ukrainan SNT, Neuvostoliitto) on ukrainalainen poliitikko ja entinen yleisurheilija, jonka päälaji oli kolmiloikka.

Hovorova voitti Ukrainan kolmiloikkamestaruuden ulkoradoilla vuosina 2002, 2003 ja 2004. Universiadeissa hän saavutti kultaa kolmiloikasta vuosina 1997 ja 1999. Arvokisoista Hovorova saavutti kaksi mitalia: MM-pronssia Ateenasta 1997 ja olympiapronssin Sydneystä 2000. Hän voitti myös junioreiden MM-pronssia vuonna 1992.

Vuonna 2000 Hovorova valmistui Izmajilin pedagogisesta valtioninstituutista ala-asteen opettajaksi. Vuoden 2006 parlamenttivaaleissa Hovorova pyrki Ukrainan parlamenttiin Verh’ovna Radaan Ukrainan patrioottisten voimien puolueen ehdokkaana, muttei tullut valituksi. Vuonna 2020 Hovorova nimitettiin Ukrainan presidentinkanslian urheiluasioiden neuvonantajaksi. Samana vuonna hänet valittiin Kiovan kaupunginvaltuustoon Kansan palvelija -puolueen listalta. Vuonna 2021 hänet nimitettiin yhdeksi Kiovan varapormestareista vastuualueenaan itsehallinnon toteuttaminen.

## Saavutukset

### Ennätykset
* Kolmiloikka: 14,96 (2000)
* Pituushyppy: 643 (2002)

## Lähteet
*

### Viitteet
Liettua olympialaisissa

**[[Liettua]]** osallistui olympialaisiin ensimmäisen kerran Pariisin kesäolympialaisissa 1924. Liettua oli mukana myös vuoden 1928 talvi- ja kesäkisoissa, mutta 1930-luvun kisoihin maa ei osallistunut. Toisen maailmansodan jälkeen liettualaisurheilijat edustivat Neuvostoliittoa vuosina 1952–1988. Itsenäisenä maana Liettua palasi olympialaisiin Barcelonan 1992 kesäkisoissa, joissa se voitti ensimmäisen kultamitalinsa. Talviolympialaisissa maa ei ole menestynyt.

Liettuan menestyksekkäin urheilumuoto olympialaisissa on yleisurheilusta, mistä se on saavuttanut eniten mitaleita. Yleisurheilulajeista sen menestyksekkäin laji on kiekonheitto. Maan ensimmäinen olympiavoittaja oli kiekonheiton Barcelonassa 1992 voittanut Romas Ubartas. Virgilijus Alekna voitti kiekonheiton olympiakultaa Sydneyssä 2000 ja Ateenassa 2004. Maan muut olympiavoittajat ovat Sydneyssä kultaa naisten trap-ammunnassa voittanut ampuja Daina Gudzinevičiūtė, sekä Lontoossa 2012 100 metrin rintauinnin voittanut Rūta Meilutytė ja nykyaikaisen viisiottelun Laura Asadauskaitė.

Neuvostoliiton joukkueessa kuusikymmentä liettualaista urheilijaa voitti olympiamitalin vuosina 1952–1988. Varsinkin Neuvostoliiton koripallojoukkueessa liettualaiset olivat merkittävässä roolissa – vuoden 1988 kultamitalijoukkueessa oli neljä liettualaista pelaajaa.

## Mitalit lajeittain

## Mitalit olympialaisittain

## Olympiamitalistit

## Lähteet
Motobu Chōki

**Choki Motobu** (本部 朝基, Motobu Chōki, 1870–1944) oli Okinawalla Akahiran kylässä syntynyt tunnettu karaten harjoittaja. Hänen isänsä Motobu Choshin oli Okinawan kuninkaan Sho Shitsun (1629–1688) kuudennen pojan jälkeläinen.
 
Choki Motobu oli nuorin kolmesta pojasta, joten häntä ei koskaan perehdytetty sukunsa *Te*-tyylisuuntaan. Hän oli kuitenkin kiinnostunut kamppailutaidosta, ja vietti nuoruutensa harjoitellen omillaan, lyöden *makiwaraa* ja nostaen raskaita kiviä voimiensa kasvattamiseen. Motobu sai myös lisänimen *Motobu no Saru* (Motobu-apina) ketteryytensä vuoksi.

Elämänsä aikana Motobu oli monen kuuluisan karatekan opissa, muun muassa Anko Itosu (1841–1915), Sokon Matsumura (1809–1899) ja Kosaku Matsumora (1829–1898) opettivat häntä. Monet Motobun opettajista eivät katsoneet hyvällä silmällä Motobun harrastusta kokeilla taistelutaitojaan katutappeluissa.

Yleisen uskomuksen mukaan Motobu osasi vain yhden katan, Naihanchin, jota hän kutsui "karaten perusluonteeksi". Hän kuitenkin on kommentoinut katoja Rohai, Passai ja Chinto. Joidenkin lähteiden mukaan Motobu harjoitti myös Kusankua, Sanchinia ja Ueseishia. Nähtävästi hän kehitti myös oman katansa nimeltä Shiro Kuma (Valkea Karhu), jota hän ei nähtävästi välittänyt edelleen. 

Motobu eli karatea opettaen Japanissa vuoteen 1941, jolloin hän palasi takaisin Okinawalle, missä hän kuoli kolme vuotta myöhemmin.

## Motobun oppilaita

*Tatsuo Yamada, Nihon Kempo Karatedon perustaja
*Sannosuke Ueshima, Kushin Ryun perustaja
*Yasuhiro Konishi, Shindo Jinen Ryun perustaja
*Yose Kokuba, Seishin Kain perustaja
*Hironori Ohtsuka, Wado Ryun perustaja
*Tatsuo Shimabuku, Isshin Ryun perustaja
*Shoshin Nagamine, Matsubayashi Ryun perustaja
*Katsuya Miyahira, Shorin-Ryu Shido-kanin perustaja
## Lähteet
Sahelinkultavarpunen

**Sahelinkultavarpunen** (*Passer luteus*) on Sahelin alueella elävä pieni varpunen. Alkujaan lajin tieteellinen nimi oli *Fringilla lutea*.

## Koko ja ulkonäkö
Linnun pituus on noin 13&nbsp;cm, siipien kärkiväli 18,5–20&nbsp;cm ja paino 11–16&nbsp;g. Varpusta selvästi pienempi laji, jonka koiraalla on keltainen pää ja vartalo sekä kastanjanruskea selkä. Naaras ja nuori lintu ovat vaaleanruskeita. Kaikissa puvuissa erottuu siivellä 2 vaaleaa siipijuovaa. Laji on suosittu häkkilintu.

## Esiintyminen
Esiintyy meko kapealla vyöhykkeellä Afrikassa Saharan eteläpuolella Sahelin alueella Atlantin rannikolta Punaisellemerelle ja Arabian niemimaan lounaisosassa. Vaelluslintu, joka siirtyilee joskus pitkiäkin matkoja ravinnon perässä. Pesinnän ulkopuolella laji liikkuu 10–100 yksilön parvissa. Parvet yöpyvät tiheissä pensaikoissa, puissa ja sokeriruokoviljelmillä. Yöpymisparvet ovat suurimmillaan kuivana kautena, jolloin Nigerissä arvioitiin yli miljoonan yksilön yöpyneen noin 800 hehtaarin alueella. Lajin elinalueen koko on noin 250&nbsp;000 neliökilometriä ja lajin kanta on elinvoimainen.

## Elinympäristö
Tasankojen ja laaksojen kuivat pensaikot ja metsänreunat. Välttää vuoristoa ja ihmisasutusta.

## Lisääntyminen
Pesintä ajoittuu sadekausien ja siementen kypsymisen mukaan. Pesii paikoin suurina tuhansien parien yhdyskuntina akasioissa. Tiheimmin asutulla alueella Nigerissä laskettiin noin 57&nbsp;000 pesää neliökilometrillä. Senegalissa yhdyskuntien väliseksi etäisyydeksi laskettiin keskimäärin 85&nbsp;km. Pesien väli puussa on muutamia metrejä eikä parin reviiri ole sen suurempi. Ne etsivät ruokansa yhteisiltä ruokailualueilta. Laji on yksiavioinen. Suurikokoinen pesä on keskimäärin 2,5&nbsp;m korkealla piikkisessä pensaassa tai puussa. Se on pyöreä ja kudottu useiden oksien varaan sadoista piikkisistä oksanpätkistä ja vuorattu höyhenillä, kuiduilla tai siemenhahtuvilla. Kulkuaukko on pesän yläosassa. Koiras tekee pääosan rakennustöistä. Naaras munii 3–5, tavallisimmin 4, munaa. Muna painaa 1,7&nbsp;g. Haudonta-aika on 10–12 päivää, molemmat puolisot hautovat, vain naaras öisin. Poikaset kuoriutuvat eriaikaisesti ja molemmat emot ruokkivat niitä. Pesimättömiä tai pesinnässään epäonnistuneita naaraita voi osallistua ruokkimiseen. Poikaset ovat lentokykyisiä 2 viikon ikäisinä.

## Ravinto
Pääravintona ovat siemenet, poikasille tarjotaan myös hyönteisiä.

## Lähteet
01011001

**01011001** on Arjen Anthony Lucassenin Ayreon-projektin seitsemäs studioalbumi. Se on konseptialbumi, joka kertoo tarinan avaruusolennoista nimeltä "Forever", jotka luovat ihmiskunnan, mutta myöhemmin vaarantavat sen tarjoamalla sille teknologiaa.

## Kappaleet

### CD 1 - Y

### CD 2 - Earth

## Kokoonpano

### Laulajat
#### Forever
*Hansi Kürsch (Blind Guardian, Demons & Wizards)
*Daniel Gildenlöw (Pain of Salvation)
*Tom S. Englund (Evergrey)
*Jonas Renkse (Katatonia)
*Jørn Lande (Masterplan, ARK)
*Anneke van Giersbergen (Agua de Annique, The Gathering)
*Steve Lee (Gotthard)
*Bob Catley (Magnum)
*Floor Jansen (After Forever, Star One)
*Magali Luyten (Beautiful Sin, Virus IV)

#### Man
*Simone Simons (Epica)
*Phideaux Xavier
*Wudstik
*Marjan Welman (Elister)
*Liselotte Hegt (Dial)
*Arjen Anthony Lucassen
*Ty Tabor (King’s X)

### Soittajat
*Arjen Anthony Lucassen – kitara, basso, koskettimet
*Ed Warby (Gorefest) – rummut
*Jeroen Goossens (Flairck) – huilu
*Ben Mathot (Dis) – viulu
*David Faber – sello
*Joost van den Broek (After Forever) – piano

#### Soolot
*Lori Linstruth (Stream of Passion) – kitarasoolo
*Michael Romeo (Symphony X) – kitarasoolo
*Derek Sherinian (Planet X, Yngwie Malmsteen, Dream Theater) – kosketinsoolo
*Tomas Bodin (The Flower Kings) – kosketinsoolo
*Joost van den Broek (After Forever) – kosketinsoolo

## Arvostelut
* Desibeli.net: 
* Imperiumi: 6½/10
* Soundi: 

## Lähteet

## Aiheesta muualla
* 
*
Joulupukki ja noitarumpu (elokuva)

**Joulupukki ja noitarumpu** on vuonna 1996 valmistunut suomalais-unkarilaisena yhteistyönä tehty 51-minuuttinen animaatioelokuva, joka perustuu Mauri Kunnaksen vuonna 1995 julkaistuun samannimiseen lastenkirjaan. Elokuva on äänitetty suomeksi, englanniksi ja ruotsiksi. Ensimmäisen kerran se näytettiin jouluna 1996, ja se oli tehty televisioelokuvaksi suoraan TV-levitykseen. *Joulupukki ja noitarumpu* on myyty yli neljäänkymmeneen maahan. 

Yle esitti elokuvan televisiossa jouluaattoisin lähes joka vuosi vuosina 1996–2020, mutta jätti sen pois joulun televisio-ohjelmistosta vuonna 2021.

Animaation suunnittelussa olivat mukana Mauri Kunnaksen ohella myös muun muassa hänen vaimonsa Tarja Kunnas, kuvittaja Sami Toivonen ja sarjakuvapiirtäjä Kari Korhonen. Animaation toteutti alihankintana Unkarin Pécsissä toimiva animaatiostudio Funny Films, jossa työhön osallistui 50 henkilöä.

## Juoni
Lukiessaan joululahjatoiveita Joulupukki saa erikoisen kirjeen, ja kaikki olettavat sen sisältävän joululahjatoiveen Vekara-nimiseltä lapselta. Joulupukki ei saa viestissä olevasta kuvasta selvää, joten hän päättää käydä yhdessä Nooran ja Villen kanssa näyttämässä kuvaa mestaritontuille. Samaan aikaan kylässä tapahtuu kummia, kun Joulupukkia vainoavat erilaiset oudot onnettomuudet. Paljastuu, että onnettomuuksien takana on noitarummulla taikoja tekevä shamaani. Shamaani kertoo elokuvan lopussa olevansa itse Vekara ja että kuva esittää häntä itseään tontun vaatteissa, koska hän halusi pienenä olla tonttu. Hänen kirjeensä oli kuitenkin jäänyt jakamatta 50 vuoden ajan, ja hän alkoi kantaa kaunaa Joulupukille, kun tämä ei vastannut hänen kirjeeseensä. Pukki ottaa kuitenkin Vekaran tontuksi, ja kaikki kääntyy parhain päin.

## Rooleissa
### Suomenkieliset ääninäyttelijät

Elokuvan tunnuskappaleen ”Joulupukin töissä” esittää J. Karjalainen Electric Sauna -yhtyeensä kanssa.

### Ruotsinkieliset ääninäyttelijät

Tunnuskappaleen ”I jultomtens verkstad” esittävät ruotsiksi Pasi Hiihtola ja Peik Stenberg.

## Televisioesitykset

## Lähteet
Luettelo 1970-luvun miehitetyistä avaruuslennoista

Tämä on **luettelo [[1970-luku|1970-luvun]] [[miehitetty avaruuslento|miehitetyistä avaruuslennoista]]**.

*Punainen tarkoittaa kuolonuhreja vaatinutta epäonnistumista.
*Vihreä tarkoittaa alikiertoradan lentoa mukaan lukien epäonnistuneet yritykset kiertoradalle.
*Harmaa tarkoittaa Kuu-lentoa.
M/T Stream

**M/T Stream** () on 134,5 metriä pitkä kemikaali/öljytankkeri. Alus on rakennettu vuonna 1976 Ankerlökken Verft Glommen A/S:n telakalla Fredrikstadissa, Norjassa. Kuollutta painoa *Streamilla* on 9&nbsp;722 tonnia. Alus on rekisteröity Panaman lipun alle.

## Käyttöhistoria

Vuonna 1976 alus kastettiin nimellä *Joaker*. Myöhemmin nimeksi vaihtui *Lotos*. Vuonna 1983 alus nimettiin *Ek-Cloudiksi*. 

20. syyskuuta 1998 kello 14.00 alus lähti Göteborgin satamasta määränpäänään Tukholma. Noin kolme tuntia myöhemmin samasta satamasta lähti myös rahtialus M/S ''Stena Freighter'' kohti Travemündea. *Ek-Cloudilla* oli lastina 9&nbsp;284 tonnia raakaöljyä, ja miehistöä siellä oli päällikkö mukaan lukien 12 sekä viisi muuta jäsentä. Alukset eivät olleet ottaneet radiokontaktia toisiinsa, ja ne törmäsivät toisiinsa sakeassa sumussa 21. syyskuuta. Törmäyspaikka sijaitsi Tanskassa, Jyllannin niemimaan ja Själlannin välisessä Samsø Bæltin salmessa. Törmäyksessä *Stena Freighterilla* oli vauhtia 17 solmua. Vaurioiden tarkistuksen jälkeen laivat jatkoivat matkaa kohti määränpäitään. *Ek-Cloud* menetti törmäyksessä muun muassa pelastusveneen.

Nykyisin alus on nimeltään *Stream*.

## Lähteet

## Aiheesta muualla

*Kuva aluksesta
Kultakekonokka

**Kultakekonokka** (*Suthora verreauxi*) eli aiemmalta nimeltään **kultanokkatimali** on aasialainen varpuslintu. Laji on nimetty Jules Verreauxin kunniaksi.

## Koko ja ulkonäkö
Pitkäpyrstöinen pieni kerttu, jonka höyhenpuku on pääosin ruskea, vatsapuoli valkoinen ja kurkku musta.

## Esiintyminen
Kultakekonokka elää Kaakkois-Aasiassa: Etelä-Kiinassa, Laosissa, Myanmarissa, Vietnamissa ja Taiwanilla. Lajin elinalueen koko on 1–10 miljoonaa neliökilometriä ja sen kanta on elinvoimainen.

## Elinympäristö
Trooppiset ja subtrooppiset kosteat vuoristometsät.

## Ravinto
Pääasiassa hyönteiset ja muut oksistossa elävät selkärangattomat.

## Lähteet
Leopold Auer

**Leopold (von) Auer** (; 7. kesäkuuta 1845 Veszprém, Unkari – 15. heinäkuuta 1930) oli unkarilainen viulisti, opettaja, kapellimestari ja säveltäjä.

Leopold Auer syntyi juutalaisperheeseen. Hän opiskeli viulunsoittoa paikallisen kapellimestarin johdolla. Auer jatkoi opintoja Budapestissa ja sitten Wienissä. Venäjällä  hän soitti ensimmäisenä viulistina Pietarin Keisarillisen teatterin orkesterissa sekä Mariinskin baletissa. Vuonna 1918 Auer muutti Yhdysvaltoihin. Hän soitti Carnegie Hallissa 23. maaliskuuta, 1918 ja esiintyi Bostonissa, Chicagossa ja Philadelphiassa. Auer liittyi esittävien taiteiden kouluun Juilliard Schooliin 1926 New Yorkissa.

Auer oli Pietarin konservatorion professori ja aikansa huomattavimpia viulunsoitonopettajia. Hänen oppilaitaan olivat monet kuuluisat viulistit, kuten Mischa Elman, Efrem Zimbalist, Jascha Heifetz ja Georges Boulanger.

## Lähteet

## Aiheesta muualla
* Leopold Auerin hautapaikka 
* Leopold Auer, kuuluisa viulutaituri ja viulunsoiton opettaja 80-vuotias. Hauska kuvaus prof. Auerista opettajana ja mestarisoittajana, Helsingin Sanomat, 07.06.1925, nro 151, s. 12, Kansalliskirjaston digitaaliset aineistot
Latvia olympialaisissa

**[[Latvia]]** osallistui olympialaisiin ensimmäisen kerran Chamonix'n 1924 talviolympialaisissa. Vuosina 1952–1988 latvialaisurheilijat edustivat Neuvostoliittoa. Latvia palasi itsenäisenä valtiona olympialaisiin Albertvillen 1992 talvikisoissa. 

## Mitalit lajeittain

### Kesäolympialaiset

### Talviolympialaiset

## Mitalit olympialaisittain

### Kesäolympialaiset

### Talviolympialaiset

## Olympiamitalistit
### Kesäolympialaiset

### Talviolympialaiset

## Lähteet
Keskikylä (Tyrnävä)

**Keskikylä** on kylä Tyrnävän kunnassa. Se sijaitsee kirkonkylän ja Kolmikannan kylän välillä. Pitkänomainen, nauhamainen jokivarsikylä on kasvanut enemmän Tyrnävänjoen länsipuolelle Keskikyläntien varteen. 

## Lähteet
Parma (täsmennyssivu)

**Parma** voi tarkoittaa ainakin seuraavia asioita:

## Maantiede
Italiassa:
* Parma, kaupunki Italiassa
* Parma, antiikin aikainen kaupunki Italiassa
* Parman maakunta
* Parman herttuakunta, Parman alueella 1545–1802 ja 1814–1859 sijainnut valtio
* Parma, Pojoen sivujoki Pohjois-Italiassa

Yhdysvalloissa:
* Parma, Idaho
* Parma, Michigan
* Parma, kunta Michiganissa
* Parma, Missouri
* Parma, New York
* Parma, Ohio
* Parma Heights, Ohio

Muualla:
* Parma, kaupunkimainen taajama Komin tasavallassa Venäjällä
* Parma, kylä Tiibetissä

## Henkilöitä

* Anne Bourbon-Parma (1923–2016), ranskalaissyntyinen aatelisnainen, Romanian syrjäytetyn kuningas Mikael I:n puoliso, Romanian kruunaamaton kuningatar
* Antero Parma, suomalainen teollisuussijoittaja
* Jiří Parma (s. 1963), tšekkiläinen mäkihyppääjä
* María Teresa de Borbón Parma, *Marie-Thérèse de Bourbon* (1933–2020), ranskalainen sosiologi, professori, tietokirjailija ja poliittinen aktivisti
* Tula Parma, oik. Tuulikki Paananen (1915–1974), suomalainen elokuvanäyttelijä
* Zita von Bourbon-Parma (1892–1989), Itävalta-Unkarin keisarin Kaarle I:n puoliso

## Muita merkityksiä

* *[[Parman kartusiaaniluostari]]*, Stendhalin vuonna 1839 kirjoittama romaani
* parma, roomalainen kilpi
* Prosciutto eli parmankinkku
* Parmigiana, ruokalaji
* Parma, yksi J. R. R. Tolkienin kehittämien tengwar-aakkosten kirjaimista
* Parma, planeetta Phantasy Star -sarjan mytologiassa

### Urheiluseuroja

* Parma FC, jalkapallojoukkue Parmasta
* Liedon Parma, suomalainen urheiluseura
* MS Parma, suomalainen suunnistuksen edustusseura

### Biologia

* *[[Parma (suku)|Parma]]*, kalasuku
* Parmavallabi, kengurulaji

### Talous

* Parma Oy, suomalainen rakennustuotevalmistaja.
* Parma-keittiöt, yksi Novart Oy:n keittiökalustemerkeistä.
Ampumahiihdon maailmancup 2007–2008

**Ampumahiihdon maailmancup [[2007]]–[[2008]]** oli historian 31. ampumahiihdon maailmancup -kausi miehillä ja 26. kausi naisilla. Se käynnistyi 29. marraskuuta 2007 Suomessa Kontiolahdessa ja päättyi 16. maaliskuuta maailmancupin finaaleihin Oslon Holmenkollenilla. 

## Kilpailukalenteri

### Lyhenteet

### Miehet

### Miesten viestit

### Naiset

### Naisten viestit

## Maailmancupin loppupisteet
### Miehet
#### Kokonaiskilpailu

### Naiset
#### Kokonaiskilpailu

## Lähteet
* kilpailukalenteri IBU:n sivuilla 
* Tulokset IBU:n sivuilla 
* Maailmancupin pisteet IBU:n sivuilla
Alan Ruck

**Alan Ruck** (s. 1. heinäkuuta 1956 Cleveland, Ohio, Yhdysvallat) on yhdysvaltalainen teatteri-, televisio- ja elokuvanäyttelijä.

## Elämäkerta
### Elämänura
Ruck teki näyttelijädebyyttinsä vuoden 1983 elokuvassa *[[Bad Boys (vuoden 1983 elokuva)|Bad Boys]]*. Hänet tunnetaan kuitenkin kenties parhaiten Cameron Frye -roolistaan elokuvassa *[[Vaihdetaan vapaalle, Ferris]]* (1986). Ruck oli tuolloin 29-vuotias, mutta esitti elokuvassa 17-vuotiasta Cameronia. 

Ruck näytteli myös yhdysvaltalaisen ABC-televisiokanavan tilannekomediassa *[[Spin City]]* (1996–2002). Vuonna 2005 hän esitti Leo Bloomia Broadway-musikaalissa The Producers. Hänellä on pieni rooli M. Night Shyamalanan ohjaamassa elokuvassa *[[The Happening]].*

### Oma elämä
Ruck syntyi Ohion Clevelandissa, suoritti high schoolin sen esikaupungissa Parmassa ja yliopiston Illinois’ssa. Hän oli naimisissa Claudia Stefanyn kanssa vuoteen 2005 asti, ja he saivat kaksi lasta.
Bonded by Blood

**Bonded by Blood** on thrash metal -yhtye Exoduksen debyyttialbumi, joka julkaistiin vuonna 1985. Tällä albumilla lauloi vuonna 2002 kuollut laulaja Paul Baloff. *Bonded by Bloodia* on kutsuttu Bay Area thrash metalin klassikkojulkaisuksi. 

## Kappaleet
# 
# 
# 
# 
# 
# 
# 
# 
# 

**Vuoden 1998 uusintapainoksen bonuskappaleet**
# 
# 

## Jäsenet
* Paul Baloff – laulu
* Gary Holt – sähkökitara
* Rick Hunolt – sähkökitara
* Rob McKillop – basso
* Tom Hunting – rummut

## Aiheesta muualla
* Bonded By Blood discogs.com -sivustolla
*
Tomi Tukiainen

**Tomi Tukiainen** (s. 1972) on suomalainen ralliautoilija. Hän voitti Suomen-mestaruuden pienessä N-ryhmässä vuonna 1999 ja pienessä A-ryhmässä vuonna 2001. Hän saavutti SM-hopeaa vuonna 2002. Hän on kuulunut AKK:n valmennusryhmään. Viimeisin saavutus on nelivetoisten Sm rallisprint suomenmestaruus vuodelta 2018 Skoda Fabia R5:llä.

Tukiainen on ajanut/ajaa kilpaa useilla eri autoilla, muun muassa VW Golf 17, Opel Kadett E GSI, Opel Astra F GSI, VW Golf III KitCar, Mitsubishi Lancer Evo5, Mitsubishi Galant, Citroen C2 R2, VW Golf GTi 17 historic, Ford Fiesta S2000, Skoda Fabia R5 ja VW Golf IV KitCar.

## Lähteet

https://www.ewrc-results.com/profile/3423-tomi-tukiainen/
Christopher Guest

**Christopher Haden-Guest**, Haden-Guestin 5. paroni (s. 5. helmikuuta 1948 New York) on yhdysvaltalainen näyttelijä ja elokuvaohjaaja, jolla on peritty brittiläinen päärinarvo. Hänen tunnettuja töitään ovat *[[Hei me rokataan!]]* (*This Is [[Spinal Tap]]*, 1984), *Ensimmäinen leffa* (*The Big Picture*, 1989), *[[Broadwayn kutsu]]* (*Waiting for Guffman*, 1996), *[[Hei me folkataan]]* (*A Mighty Wind*, 2003) ja *[[Mrs. Henderson esittää]]* (*Mrs Henderson Presents*, 2005). Hänet on palkittu Emmylla ja Grammylla.

## Perhe ja nuoruus
Guestin äidin vanhemmat ovat venäjänjuutalaisia, isän äiti hollanninjuutalainen. Guestin isän isä oli aatelinen, joka kääntyi juutalaiseksi. Juutalaisen taustan onkin sanottu näkyvän Guestin töissä. Guest tapasi harjoitella nuorena erilaisia puheääniä perheen pesuhuoneessa, koska siellä kaikui sopivalla tavalla tätä varten. Hän aloittaakin aina näyttelemiensä hahmojen kehittelyn puheäänen kautta.

## Lähteet

## Aiheesta muualla
*
Mark Dziadulewicz

**Mark Dziadulewicz** (s. 29. tammikuuta 1960 Carshalton, Englanti, Iso-Britannia) on englantilainen jalkapallovalmentaja ja entinen jalkapalloilija. 

Dziadulewicz tuli Suomeen 19-vuotiaana ja pelasi vuosina 1979–1992 pääsarjatasolla kaikkiaan 204 ottelua, joissa teki 58 maalia. Pelaajana hän edusti urallaan pääsarjatasolla (Mestaruussarja ja myöhemmin Veikkausliiga) Kuopion Pallotovereita, Valkeakosken Hakaa, Oulun Työväen Palloilijoita, Tampereen Ilvestä ja FC Oulua. Hän on saavuttanut kaksi Suomen cup-mestaruutta; ensimmäisen Valkeakosken Hakan riveissä 1982 ja toisen Tampereen Ilveksen riveissä 1990. 

Peliuransa jälkeen Dziadulewicz on toiminut valmennustehtävissä Oulun talenttiakatemiassa ja Tervareiden junioreissa. Kaudella 2007 hän toimi AC Oulussa Harri Kampmanin apuvalmentajana. Jipon päävalmentajaksi hän siirtyi joulukuussa 2007. Dziadulewiczin johdolla Jippo vajosi Ykkösen putoamiskamppailuun. Kaudella 2009 seura sijoittui kymmenenneksi kahden pisteen erolla putoamisviivaan ja 2010 pykälää alemmaksi kolmen pisteen erolla putoamisviivaan. Kauden 2010 jälkeen Dziadulewicz sai tehdä tilaa Jippoon palanneelle Jarmo Korhoselle. Viimeksi hän toimi Kolmosessa pelaavan Joensuun Palloseuran apuvalmentajana.

Hänen poikansa Josey Dziadulewicz pelaa jalkapalloa oululaisessa Tervareissa.

## Lähteet

## Aiheesta muualla
* Karjalainen: Kesälomalle kertyi pituutta
Unkarin Grand Prix 2004

**Unkarin Grand Prix 2004** oli Formula 1 -sarjan osakilpailu, joka ajettiin 15. elokuuta 2004 Hungaroringilla Unkarissa. Kilpailun voitti Ferrarilla ajanut Michael Schumacher, jolle voitto oli kauden kahdestoista.

## Tulokset

## Muuta

*Paalupaikka: Michael Schumacher – 1.19,146
*Nopein kierros: Michael Schumacher – 1.19,071 (kierroksella 29)
*Ricardo Zontan ensimmäinen kilpailu Toyotalla.
*Juan Pablo Montoya saavutti 200 MM-pisteen rajan
*Fernando Alonso saavutti 100 MM-pisteen rajan
*Ferrari varmisti 14. valmistajien ja kuljettajien maailmanmestaruuden

## Lähteet
Ylä-Tuuloman tekojärvi

**Ylä-Tuuloman tekojärvi** () on Kuolan niemimaalla Murmanskin alueella sijaitseva noin 745 neliökilometrin laajuinen tekojärvi. Järven pituus on 85 km, suurin leveys 20 km, keskisyvyys 15 m. Sen säännöstelystä johtuva pinnankorkeuden vaihteluväli on 6 m. Säännöstelyaltaan ylin vedenkorkeus merenpinnasta on 80 m. Tärkeimmät tekoaltaaseen Suomen puolelta laskevat joet ovat Lutto ja Nuorttijoki.

Tekojärvi on syntynyt entisen Nuorttijärven paikalle Tuulomajoen niskalle perustetun Ylä-Tuuloman voimalaitoksen padon rakentamisen yhteydessä 1964–1965. Pato on 1&nbsp;400 metrin pituinen ja pääasiassa maa-aineksista rakennettu. Voimalan rakensi Imatran Voima. Nuorttijärven pintaa nostettiin 32 metrillä.  Tekoaltaan itäpäähän voimalaitoksen yhteyteen rakennettiin Ylä-Tuuloman eli Verhnetulomskin taajama.

Vanhoissa kartoissa esiintyvä Ristikentän kirkonkylä ja laajoja metsäalueita jäi tekoaltaan pohjaan. 

## Lähteet
Bonnie Hunt

**Bonnie Lynn Hunt** (s. 22. syyskuuta 1961) on yhdysvaltalainen puolalaissukuinen näyttelijä. Hän esitti alun alkaen improvisoitua komediaa ja liittyi vuonna 1986 kuuluisaan The Second City -ryhmään Chicagossa.

Hunt on nyttemmin tullut tunnetuksi useista televisio-ohjelmista, ja vuonna 2008 on suunniteltu aloitettavan uusi sarja *The Bonnie Hunt Show*. Hän on tehnyt usein yhteistyötä David Lettermanin kanssa. 

Vuonna 2002 aloitettiin sarja *Life with Bonnie*, josta näyttelijä sai yhden Emmy- ja kaksi Golden Globe -ehdokkuutta. 

## Elokuvaura
Hunt on tehnyt työtä myös elokuvien parissa. Hän on näytellyt sellaisissa elokuvissa kuin *[[Beethoven (elokuva)|Beethovenissa]]* (1992), *[[Beethovenin toinen|Beethovenin toisessa]]* (1993), *[[Vihreä maili]]* (1999), *[[Jumanji|Jumanji]]* (1995) ja *[[Villi tusina|Villissä tusinassa]]* (2003). Ohjaajana ja käsikirjoittajana hän on näyttänyt kykynsä elokuvassa *[[Palaa luokseni]]* (2000), jossa hän myös näytteli Megan Daytonin roolissa.

## Lähteet

## Aiheesta muualla
*
Lars Erik Eriksen

**Lars Erik Eriksen** (s. 29. joulukuuta 1954 Oslo, Norja) on norjalainen uransa lopettanut maastohiihtäjä, moninkertainen olympia- ja MM-mitalisti.

Eriksen hiihti avausosuuden Norjan viestijoukkueessa, joka saavutti pronssia Lahden MM-kilpailuissa 1978. Hänen lisäkseen joukkueeseen kuuluivat Ove Aunli, Ivar Formo ja Oddvar Brå. Samoissa kisoissa hän oli lisäksi viides 50 kilometrillä.

Lake Placidin olympialaisissa 1980 Eriksen hiihti avausosuuden Norjan viestijoukkueessa, joka saavutti hopeaa; muut viestinviejät olivat Per Knut Aaland, Aunli ja Brå. Eriksen oli lisäksi 50 kilometrillä neljäs hävittyään pronssimitalisti Aleksandr Zavjaloville vain 1,51 sekuntia.

Oslon MM-kilpailuissa 1982 Eriksen hiihti jälleen ensimmäisen osuuden Norjan viestijoukkueessa, joka jakoi maailmanmestaruuden Neuvostoliiton kanssa. Hänen lisäkseen joukkueessa hiihtivät Aunli, Pål Gunnar Mikkelsplass ja Brå. 30 kilometrin kilpailussa Eriksen saavutti hopeaa Thomas Erikssonin jälkeen sekä 50 kilometrillä pronssia Thomas Wassbergin ja Juri Burlakovin jälkeen.

Sarajevon olympialaisissa 1984 Eriksen oli kuudes 30 kilometrillä ja yhdestoista 50 kilometrillä.

Maailmancupissa Eriksen voitti 15 kilometrin kilpailun Lahdessa maaliskuussa 1984. Hän oli lisäksi toinen 30 kilometrillä Sarajevossa helmikuussa 1983.

## Lähteet
*

### Viitteet
Eugene Levy

**Eugene Levy** (s. 17. joulukuuta 1946 Hamilton, Ontario, Kanada) on kanadalainen elokuva- ja televisionäyttelijä. Hän on näytellyt esimerkiksi ''American Pie'' -elokuvissa ja *[[Schitt’s Creek]]* -televisiosarjassa.

## Elämä ja ura
Levy syntyi vuonna 1946 kanadanjuutalaiseen perheeseen. Hänen äitinsä oli muuttanut Kanadaan Skotlannista, ja hänen isänsä työskenteli esimiehenä autotehtaassa. Perheessä oli kolme lasta.

Levy valittiin high schoolinsa opiskelijayhdistyksen puheenjohtajaksi. Hän opiskeli sosiologiaa McMaster Universityssa ja esiintyi myös teatterissa. Hänen kurssitovereitaan olivat esimerkiksi komediaohjaaja Ivan Reitman ja näyttelijä Martin Short.

Levyn ensimmäinen teatterirooli oli Jeesuksena vuoden 1972 torontolaisessa näytelmässä *Godspell*. Hänen ensimmäinen elokuvansa oli Ivan Reitmanin ohjaama kauhukomedia *Cannibal Girls* (1973).

Vuonna 1976 Levy aloitti kanadalaisessa sketsikomediasarjassa *[[Second City Television]]*, josta hän sai kokemusta käsikirjoittamisesta ja esiintymisestä. Hän myös imitoi ohjelmassa kuuluisuuksia. Levy voitti sarjasta vuosina 1982 ja 1983 Emmy-palkinnon kirjoittamisesta varieteeseen tai musiikkiohjelmaan. Hän jatkoi sarjassa vuoteen 1984 saakka.

Levyn elokuvia 1980- ja 1990-luvuilla olivat esimerkiksi *[[Splash]]* (1984), *[[Paratiisiklubi]]* (1986), *[[Aseistettu ja hirveen vaarallinen]]* (1986) sekä *[[Morsiamen isä (vuoden 1991 elokuva)|Morsiamen isä]]* (1991) ja sen jatko-osa vuodelta 1995. Seuraavina vuosina Levy näytteli ja kirjoitti useassa Christopher Guestin ohjaamassa ”mokumentissa”.

Levy esitti nolostuttavaa ja vanhanaikaista isää Noah Levensteinia vuoden 1999 nuorisokomediassa *[[American Pie (elokuva)|American Pie]]* sekä sen jatko-osissa.

Vuonna 2004 Levy voitti Grammyn yhteistyössä kirjoittamastaan laulusta elokuvaan *[[Hei me folkataan]]* (2003).

Levy oli mennyt vuonna 1977 naimisiin televisiotuottaja Deborah Divinen kanssa. Vuonna 2015 Levy aloitti poikansa Dan Levyn ja tyttärensä Sarah Levyn kanssa tilannekomediasarjan *[[Schitt’s Creek]]*. Sarjaa tehtiin kuusi tuotantokautta, ja se toi Levylle Emmyn parhaalle miesnäyttelijälle komediasarjassa. Sarjan jälkeen Levy on tehnyt Apple TV+:lle humoristista matkailusarjaa *[[The Reluctant Traveler]]*.

Levy on edistänyt autismitietoisuutta ja -hoitoja, ja hän kuuluu rasismia vastustavien taiteilijoiden hyväntekeväisyysjärjestöön. Levylle myönnettiin Order of Canada -kunniamerkki 2011 ja Companion of the Oder of Canada -kunniamerkki 2022. Levy sai tähden Hollywood Walk of Famelle 2024.

## Filmografia

## Lähteet

## Aiheesta muualla

* 
* 
*
Thomas Eriksson (hiihtäjä)

**Thomas Eriksson** (s. 7. lokakuuta 1959) on ruotsalainen maastohiihtäjä ja maailmanmestari.

Eriksson voitti 30 kilometrin maailmanmestaruuden Oslon MM-kilpailuissa 1982 ennen Lars-Erik Erikseniä ja Bill Kochia. Seefeldin MM-kisoissa 1985 hän hiihti kolmannen osuuden Ruotsin viestijoukkueessa, joka sai pronssia. Joukkueeseen kuuluivat hänen lisäkseen Erik Östlund, Thomas Wassberg ja Gunde Svan. Erikssonin viimeinen arvokisamitali oli viestihopea Val di Fiemmen MM-kilpailuissa 1991. Avausosuuden hiihtäneen Erikssonin lisäksi joukkueeseen kuuluivat Christer Majbäck, Svan ja Torgny Mogren.

Eriksson sijoittui Oberstdorfin MM-kilpailuissa 1987 30 kilometrin perinteisen hiihtotavan kilpailussa yhdenneksitoista. Lahden MM-hiihdoissa 1989 hän oli 15 kilometrin perinteisen tyylin kilpailussa viides ja 50 kilometrin vapaan hiihtotavan kisassa kahdeksas. Val di Fiemmen perinteisellä 10 kilometrillä hän sijoittui seitsemänneksi.

Maailmancupin osakilpailuissa Eriksson sijoittui neljä kertaa kolmen parhaan joukkoon; kaikki perinteisen hiihtotavan kilpailuissa. Hän oli toinen Falunin 30 kilometrillä maaliskuussa 1986, voitti Davosin 30 kilometriä joulukuussa 1987, oli kolmas Oslon 50 kilometrillä maaliskuussa 1987 sekä kolmas Davosin 15 kilometrillä joulukuussa 1990.

## Lähteet
*Thomas Eriksson FIS:n tietokannassa  

### Viitteet
Nokianvirran koulu

**Nokianvirran koulu** on Nokialla sijaitseva yläkoulu, jossa on vuosittain 500–700 oppilasta. Koulussa on musiikki- ja kuvataideluokat, sekä liikuntapainotteinen luokka. Koulun rehtori on Harri Yli-Valkama. Koulutalossa on viisi kerrosta. Ruokailusali sijaitsee ensimmäisessä kerroksessa ja pukuhuoneet liikuntasaliin sijaitsevat alimmassa kerroksessa eli nollassa. Liikuntasali kuitenkin sijaitsee 2. kerroksessa. Ainoat musiikin, käsityön ja kotitalouden luokat löytyvät 1. kerroksesta. Neljännessä eli ylimmässä kerroksessa opetetaan vain matematiikkaa. 

## Aiheesta muualla
* Nokianvirran koulu. Web Archive.
The Best of Sweet

**The Best of Sweet** on Sweet-yhtyeen vuonna 1993 julkaistu kokoelmalevy, joka sisältää materiaalia vuosilta 1972-1980.

## Kappaleet
#Little Willy – 3:15  
#Wig-Wam Bam – 3:01  
#Blockbuster – 3:14   
#Ballroom Blitz – 4:04    
#Teenage Rampage – 3:35  
#The Six Teens – 4:04  
#Fox on the Run – 3:25   
#Action – 3:20  
#The Lies in Your Eyes – 3:47    
#Lost Angels – 4:04   
#Fever of Love – 4:02 
#Stairway to the Stars – 3:05    
#Love Is Like Oxygen – 3:47  
#California Nights – 3:44
#Mother Earth – 6:32 
#Sixties Man – 4:08

## Kokoonpano
*Brian Connolly
*Steve Priest
*Andy Scott
*Mick Tucker
Sosiaaliupseeri

**Sosiaaliupseeri** on henkilöstöalan esikuntaupseeri. Sosiaaliupseerin tehtäviin kuuluu muun muassa sotilaiden psykososiaalisen taistelukyvyn varmistaminen, sosiaalialan asiantuntijatehtävät sodan ajan organisaatiossa ja yhteystehtävät sosiaalialan siviiliorganisaatioon.
Lentopallon maailmanliiga 2008

**Vuoden 2008 Lentopallon maailmanliigassa** pelasi 16 joukkuetta, jotka jaettiin neljään eri lohkoon. Liigaa pelataan maailmassa joka maanosassa, ja se on yksi maailman laajuisemmista kilpailuista. Maailmanliiga alkoi 13. kesäkuuta ja päättyi 20. heinäkuuta alkulohkojen osalta. Uusi joukkue vuoden 2008 maailmanliigassa oli hallitseva Euroopan mestari Espanja, joka sai paikkansa, kun Argentiina ei pystynyt järjestämään tv-sopimuksiaan kuntoon määräajassa. Kanada myös luopui paikastaan A-lohkossa, ja sen tilalle liigaan nousi Venezuela.

## Ottelumalli

Ottelumalliin oli tulossa muutoksia vuoden 2008 maailmanliigaan, mutta lopulta päädyttiin vanhaan hyväksi tottuun malliin. Jokainen joukkue siis pelasi 12. ottelua alkolohkossaan, ja lohkojen voittajat etenivät suoraan lopputurnaukseen Brasiliaan. Muilla oli oikeus hakea paikkaa villillä kortilla Brasiliaan.

## Osallistuvat joukkueet

## Alkusarjan taulukot

### Ryhmä A

### Ryhmä B

### Ryhmä C

### Ryhmä D

## Suomi liigassa

Suomi osallistui vuonna 2008 maailmanliigaan nyt neljännen kerran. Ensimmäisen kerran Suomi oli mukana Maailmanliigassa vuonna 1993. Vuonna 2006 Suomi oli jälleen mukana, ja kaudella 2007 Suomi taisteli sijoituksekseen 7. sijan. Suomi haki villiä kortti lopputurnaukseen, mutta Ranska vei pidemmän korren. 

Vuoden 2008 maailmanliigassa Suomen kanssa pelasivat C-lohkossa hallitseva Euroopan mestari Espanja, MM-rankingin nelonen Bulgaria, ja MM-rankingin kolmas Yhdysvallat. Joukkueista Yhdysvallat ja Bulgaria olivat jo selvinneet kesäolympialaisiin 2008, Pekingiin. Espanja sen sijaan hävisi tiukasti Euroopan karsintojen finaalissa Serbialle ja putosi näin finaaleista. Suomen sijoitus on maailmanrankingissa 22. sija. Suomi pelasi kotiottelunsa Espoossa ja Tampereella. Yhdysvallat Suomi kohtasi Espoossa 13.–14. kesäkuuta, Bulgarian Suomi kohtasi Tampereella 4.–5. heinäkuuta. Hallitseva Euroopan mestari Espanja saapui Suomeen, Tampereelle pelaamaan 18.–19. heinäkuuta.

## Finaaliturnaus

Kuuden joukkueen finaaliturnaus oli aiempien tietojen mukaan tarkoitus pelata Italiassa, mutta Lausannessa maailmanliigan kokouksessa päätettiin lopulta Brasilian kisäisännyydestä.

Maailmanliigan kuuden joukkueen finaaliturnaus pelattiin 23.–27. heinäkuuta Rio de Janeirossa. Mukaan pääsivät isäntämaan lisäksi neljän lohkon voittajat (Brasilian lohkon kakkonen Serbia pääsi mukaan Brasilian voittaessa lohkon) ja Japani villillä kortilla.

### Ryhmä E

### Ryhmä F

### Mitalipelit

## Katso myös

* Lentopallon maailmanliiga

## Lähteet
* http://www.todor66.com/volleyball/World_League/2008.html
La Libertad

**La Libertad** on yksi Perun 24 alueesta. Se sijaitsee Pohjois-Perussa Tyynen valtameren rannikolla. Pohjoisessa naapurialueena on Lambayeque, etelässä Ancashin alue ja Huánucon alue sekä idässä San Martín ja Cajamarca. La Libertadin alueen pääkaupunki on Trujillo.

Alueen pinta-ala on 25&nbsp;569 neliökilometriä. Asukkaita on noin 1,6 miljoonaa. Alue on kuivaa autiomaata, mutta laaksot ovat hedelmällisiä. Merenrannikko on kalaisa Humboldtinvirran eli Perunvirran ansiosta.

## Lähteet

## Aiheesta muualla
Powerball

**PowerBall** on Nanosecondin valmistama käsilihaksia vahvistava harjoitusväline, jonka toimintaidea pohjautuu gyroskooppiin. 300 gramman painoista voimapalloa pyöritetään ranneliikkeellä, jolloin pallo luo sitä suuremman vastavoiman, mitä nopeammin sitä pyörittää. Vastavoima voi olla jopa 15 kg. Pallossa on digitaalinen nopeusmittari, joka näyttää mm. kierrosnopeuden (RPM). 

## Lähteet
*Valmistajan kotisivut 
*Virallinen tuloslista 
* Powerball The Original ja Ironpower maahantuojan kotisivut 
*Maailmanennätyksen haltija Akis Kritsinelis
*Suomen ennätyksen haltija Tuomas Burke
*Lista Suomen parhaista pyörittelijöistä
Simon Biwott

**Simon Biwott** (s. 3. maaliskuuta 1970 Eldoret) on aktiiviuransa päättänyt kenialainen kestävyysjuoksija, joka voitti hopeaa maratonilla vuoden 2001 MM-kilpailuissa Edmontonissa.

Biwott aloitti kilpailemisen 27-vuotiaana ja lopetti uransa alkuvuodesta 2005. Hän osallistui uransa aikana 15 maratonille ja voitti niistä viisi: Rotterdamin maratonin (2002), Cancúnin maratonin (1998), Berliinin ja Milanon maratonit (2000) ja Pariisin maratonin (2001). 

## Lähteet
Anemokset

**Anemokset** (, , "tuulet") olivat kreikkalaisessa mytologiassa tuulen jumalia, jotka kukin liitettiin johonkin pääilmansuunnista. Niissä henkilöityi kyseistä suunnasta puhaltava tuuli. Samalla kukin niistä liitettiin tähän tuuleen liittyvään vuodenaikaan ja sen mukanaan tuomiin sääoloihin. Välistä anemoksia kuvattiin vain tuulen henkäyksiksi, mutta varsinaisina henkilöityminä heitä kuvattiin kahtena erilaisena hahmona: siivekkäinä miehinä tai tuulispäisinä hevosina, joita pidettiin Aioloksen talleissa. Anemoksien vanhemmiksi nimetään Astraios ja Eos.

Tuulten neljä pääjumaluutta olivat pohjoistuuli Boreas (), joka toi mukanaan kylmän talvisen tuulen, etelätuuli Notos (), joka toi mukanaan loppukesästä ja syksyllä myrskyt, ja länsituuli Zefyros (), joka toi mukanaan leudon sään keväällä ja alkukesästä; itätuuli Euros () ei liittynyt mihinkään kreikkalaisten vuodenaikaan, ja se onkin näistä ainoa, jota ei mainita Hesiodoksen *[[Jumalten synty|Jumalten synnyssä]]*. Näiden lisäksi vähäisempiä tuulten jumaluuksia olivat *Kaikias* koillistuulelle (), *Apeliotes* kaakkoistuulelle (), *Skiron* luoteistuulelle () ja *Lips* lounaistuulelle (). Nämä kahdeksan tuulen jumaluudet on kuvattu Tuulten tornissa, joka pystytettiin Ateenaan 100-luvulla eaa.

## Lähteet

## Aiheesta muualla
Tomasz Sikora

**Tomasz Wacław Sikora** (s. 21. joulukuuta 1973 Wodzisław Śląski, Puola) on puolalainen ampumahiihtäjä, maailmanmestari ja olympiamitalisti. 

Sikora voitti normaalimatkan maailmanmestaruuden Anterselvassa 1995 kukistettuaan Jon Åge Tyldumin 34,6 sekunnilla – molemmat selviytyivät kilpailusta ilman sakkominuutteja. Brezno-Osrblien MM-kilpailuissa 1997 hän kuului joukkuekilpailun pronssia voittaneeseen Puolan nelikkoon. Oberhofin MM-kisoissa 2004 Sikora saavutti normaalimatkalla hopeaa ammuttuaan ainoan ohilaukauksensa ensimmäisellä makuupaikalla. Raphaël Poirée, joka sai myös yhden sakkominuutín, oli lähes minuutin nopeampi.

Torinon olympialaisissa 2006 Sikora oli lähellä kultamitalia yhteislähtökilpailussa Ole Einar Bjørndalenin ammuttua viimeisellä pystypaikalla kaksi ohilaukausta. Hän ampui kuitenkin kilpailun ainoan ohilaukauksensa – ja sai hopeaa vain 6,3 sekuntia Michael Greisille hävinneenä.

Sikora on voittanut kuusi Euroopan-mestaruutta, viisi EM-hopeaa ja kaksi pronssia. Maailmancupissa hän on voittanut viisi osakilpailua: MM-kultakisan 16. helmikuuta 1995 Anterselvassa, yhteislähdön 19. maaliskuuta 2006 Kontiolahdella, sprinttikilpailun 5. tammikuuta 2008 Oberhofissa, yhteislähtökisan Hanti-Mansijskissa 9. maaliskuuta 2008 sekä ensimmäisen takaa-ajonsa 7. joulukuuta 2008 Östersundissa. Lisäksi hän on sijoittunut yhdeksän kertaa toiseksi ja yhdeksän kertaa kolmanneksi (13.2.2011 mennessä). 

Sikoran nykyinen seura on NKS Dynamit Chorzów.

## Saavutukset
*Olympialaiset:
**Nagano 1998: viestissä viides
**Torino 2006: yhteislähdössä hopeaa
**Vancouver 2010: normaalimatkalla seitsemäs, yhteislähdössä 11.
*MM-kilpailut:
**Anterselva 1995: normaalimatkalla kultaa
**Ruhpolding 1996: normaalimatkalla kuudes, sprintissä viidestoista
**Brezno-Osrblie 1997: joukkuekilpailussa pronssia, viestissä kuudes
**Pokljuka 1998: takaa-ajossa 14.
**Oslo 1999: normaalimatkalla 14.
**Pokljuka 2001: sprintissä 15., viestissä kuudes
**Hanti Mansijsk 2003: takaa-ajossa seitsemäs, normaalimatkalla yhdeksäs, sprintissä 11., yhteislähdössä 14.
**Oberhof 2004: normaalimatkalla hopeaa, yhteislähdössä neljäs, takaa-ajossa kuudes
**Hochfilzen 2005: normaalimatkalla viides, yhteislähdössä viides, sprintissä yhdeksäs, takaa-ajossa kymmenes
**Anterselva 2007: sprintissä viides, takaa-ajossa seitsemäs
**Östersund 2008: sprintissä 11., takaa-ajossa 11.
**Pyeongchang 2009: takaa-ajossa neljäs, yhteislähdössä kuudes, normaalimatkalla yhdeksäs
*EM-kilpailut:
**normaalimatkalla kultaa 2004 ja 2008, hopeaa 1997 ja 2002
**sprintissä kultaa 2007, hopeaa 2004, pronssia 2002
**takaa-ajossa kultaa 2000, 2004 ja 2007
**viestissä hopeaa 2000 ja 2001, pronssia 2004
*Maailmancupin kokonaiskilpailu:
**Kausi 2002–2003: yhdeksäs
**Kausi 2003–2004: seitsemäs
**Kausi 2005–2006: neljäs
**Kausi 2008–2009: toinen

## Lähteet
*Profiili  
*
*Sports 123 Biathlon
Asko Autio

**Asko Antero Autio** (s. 21. huhtikuuta 1953 Ylivieska) on suomalainen maastohiihtäjä.

Autio voitti Davosin kansainvälisten kilpailujen 15 kilometriä vuonna 1978. Lake Placidin olympialaisissa 1980 hän oli yhdeksäs 50 kilometrin hiihdossa. Autio voitti vuonna 1981 Suomen mestaruuden sekä 30 että 50 kilometrillä. Oslon MM-kilpailuissa 1982 Autio sijoittui 50 kilometrillä viidenneksi ja voitti seuraavana vuonna Holmenkollenin kisojen 50 kilometrin kilpailun sekä sijoittui Salpausselän kisoissa 15 kilometrillä kolmanneksi ja 50 kilometrillä samoin kolmanneksi.

Autio oli yksi ennakkosuosikeista Sarajevon olympialaisissa 1984, mutta hän joutui nilkkakipujen vuoksi palaamaan kisakaupungista Suomeen jo ennen kilpailua. Hän hiihti vuoden 1985 Salpausselän kisoissa 15 kilometrillä kolmanneksi. Hän lopetti uransa keväällä 1985.

Motocrosskuljettaja Matti Autio oli Asko Aution veli.

## Lähteet
*

### Viitteet
Concordia (varustamo)

**Rederi AB Concordia** on yksi ruotsalaisen Concordia Maritime -varustamon kolmesta tytäryhtiöstä. Muut tytäryhtiöt ovat Concordia Maritime AG ja Concordia Maritime Chartering. Concordia Maritime taas on osa Stena-konsernia. Rederi AB Concordian kotipaikka on Göteborg. Vuonna 2006 Concordia Maritime omisti kaikki yhtiön 3&nbsp;000 osaketta.

## Lähteet

## Aiheesta muualla
* Concordia Maritime